Tacekkukt d yiwen ujeqdur n ufexxar d alemmas, ur meqqer, ur mecṭuḥ, ttarran deg-s medden zzit ay sseqdacen i ussewwi. Zik, deg Tmurt n Leqbayel, asmi ara d-z'den medden azemmur-nsen, tteffren zzit-nni deg wecbayli (d yiwen ujeqdur d ameqran, yezmer ad yawi alamma d 100 n rritlat n zzit). D acu kan, acbayli-yagi d axzan kan ay xezznen deg-s medden zzit, wanag zzit ay sseqdacen yal ass ttheggin-tt-id ɣer tcekkukt. Tacekkukt-agi n zzit tettemcabi ɣer tsebbalt.